CELEX: 32016R1414
Language: hu
Date: 2016-08-24 00:00:00
Title: A Bizottság (EU) 2016/1414 végrehajtási rendelete (2016. augusztus 24.) a ciántraniliprol hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról (EGT-vonatkozású szöveg)

25.8.2016   
               
               
                  HU
               
               
                  Az Európai Unió Hivatalos Lapja
               
               
                  L 230/16
               
            A BIZOTTSÁG (EU) 2016/1414 VÉGREHAJTÁSI RENDELETE
      (2016. augusztus 24.)
      a ciántraniliprol hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére,
      mivel:
      
                  (1)
               
               
                  Az 1107/2009/EK rendelet 7. cikke (1) bekezdésének megfelelően az Egyesült Királysághoz 2011. június 29-én kérelem érkezett a DuPont Crop Protection és a Syngenta Crop Protection vállalatoktól a ciántraniliprol hatóanyag jóváhagyására vonatkozóan. Az említett rendelet 9. cikke (3) bekezdésének megfelelően az Egyesült Királyság mint referens tagállam 2011. augusztus 10-én értesítette a kérelmezőt, a többi tagállamot, a Bizottságot és az Európai Élelmiszerbiztonsági Hatóságot (a továbbiakban: Hatóság) a kérelem elfogadhatóságáról.
               
            
                  (2)
               
               
                  A referens tagállam 2013. május 31-én értékelőjelentés-tervezetet nyújtott be a Bizottsághoz, amelyről a Hatóságnak is küldött másolatot; e tervezetben azt vizsgálta, hogy a hatóanyag várhatóan megfelel-e az 1107/2009/EK rendelet 4. cikkében meghatározott jóváhagyási kritériumoknak.
               
            
                  (3)
               
               
                  A Hatóság eleget tett az 1107/2009/EK rendelet 12. cikkének (1) bekezdésében foglaltaknak. Az 1107/2009/EK rendelet 12. cikkének (3) bekezdése értelmében a Hatóság felkérte a kérelmezőt, hogy nyújtson be kiegészítő információkat a tagállamoknak, a Bizottságnak és a Hatóságnak. A referens tagállam a kiegészítő információkról készített értékelést aktualizált értékelőjelentés-tervezet formájában nyújtotta be a Hatósághoz 2014. június 12-én.
               
            
                  (4)
               
               
                  A Hatóság 2014. augusztus 18-án tájékoztatta a kérelmezőt, a tagállamokat és a Bizottságot arra vonatkozó következéséről, hogy a ciántraniliprol hatóanyag várhatóan megfelel-e az 1107/2009/EK rendelet (2) 4. cikkében meghatározott jóváhagyási kritériumoknak. A Hatóság nyilvánosságra hozta következtetését. A következtetés felülvizsgált változatát 2014. november 11-én, majd 2015. május 28-án tette közzé (3).
               
            
                  (5)
               
               
                  A Bizottság 2015. július 13-án a Növények, Állatok, Élelmiszerek és Takarmányok Állandó Bizottsága elé terjesztette a ciántraniliprolra vonatkozó felülvizsgálati jelentést és a ciántraniliprol jóváhagyásáról szóló rendelettervezetet.
               
            
                  (6)
               
               
                  A kérelmező lehetőséget kapott arra, hogy a felülvizsgálati jelentéssel kapcsolatban észrevételeket tegyen.
               
            
                  (7)
               
               
                  Legalább egy, a hatóanyagot tartalmazó növényvédő szer egy vagy több reprezentatív használata és különösen azoknak a felhasználásoknak a tekintetében, amelyeket megvizsgáltak és a felülvizsgálati jelentésben részletesen ismertettek, megállapítást nyert, hogy az 1107/2009/EK rendelet 4. cikkében előírt jóváhagyási kritériumok teljesülnek. Ezért a ciántraniliprol jóváhagyása indokolt.
               
            
                  (8)
               
               
                  Az 1107/2009/EK rendelet 13. cikke (2) bekezdésének a rendelet 6. cikkével összefüggésben értelmezett rendelkezései alapján, valamint a jelenlegi tudományos és műszaki ismeretek fényében azonban a jóváhagyás feltételeit bizonyos feltételekkel és korlátozásokkal ki kell egészíteni. Különösen indokolt további megerősítő információkat kérni.
               
            
                  (9)
               
               
                  Az 1107/2009/EK rendelet 13. cikke (4) bekezdésének megfelelően az 540/2011/EU bizottsági végrehajtási rendelet (4) mellékletét ennek megfelelően módosítani kell.
               
            
                  (10)
               
               
                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
               
            ELFOGADTA EZT A RENDELETET:
      1. cikk
      A hatóanyag jóváhagyása
      Az I. mellékletben meghatározott ciántraniliprol hatóanyag az ugyanazon mellékletben foglalt feltételekkel jóváhagyásra kerül.
      2. cikk
      Az 540/2011/EU végrehajtási rendelet módosítása
      Az 540/2011/EU végrehajtási rendelet melléklete e rendelet II. mellékletének megfelelően módosul.
      3. cikk
      Hatálybalépés
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. augusztus 24-én.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 309., 2009.11.24., 1. o.
      
      
         (2)  EFSA Journal 2014;12(9):3814. Online elérhető a következő címen: www.efsa.europa.eu
      
         (3)  EFSA Journal 2014;12(9):3814. Online elérhető a következő címen: www.efsa.europa.eu
      
         (4)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).
      
         I. MELLÉKLET
         
                     Közhasználatú név, azonosító számok
                  
                  
                     IUPAC-név
                  
                  
                     Tisztaság (1)
                     
                  
                  
                     Jóváhagyás dátuma
                  
                  
                     Jóváhagyás lejárta
                  
                  
                     Egyedi rendelkezések
                  
               
                     Ciántraniliprol
                     CAS-szám:
                     736994-63-1
                     CIPAC-szám: nincs.
                  
                  
                     3-bróm-1-(3-klór-2-piridil)-4′-ciano-2′-metil-6′-(metilkarbamoil)-pirazol-5-karboxanilid
                  
                  
                     ≥ 940 g/kg
                     IN-Q6S09 max. 1 mg/kg
                     IN-RYA13 max. 20 mg/kg
                     metánszulfonsav max. 2 g/kg
                     acetonitril max. 2 g/kg
                     heptán max. 7 g/kg
                     3-pikolin max. 3 g/kg.
                  
                  
                     2016. szeptember 14.
                  
                  
                     2026. szeptember 14.
                  
                  
                     Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a ciántraniliprolról szóló felülvizsgálati jelentésben és különösen annak I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a következőkre:
                     
                                 a)
                              
                              
                                 a szert kezelő személyeket érintő kockázat;
                              
                           
                                 b)
                              
                              
                                 a vízi szervezetekre, a méhekre és az egyéb nem célzott ízeltlábúakra jelentett kockázatok;
                              
                           
                                 c)
                              
                              
                                 az anyag üvegházakban való alkalmazása esetén a beporzást végző méhekre és poszméhekre jelentett kockázat;
                              
                           
                                 d)
                              
                              
                                 a felszín alatti vizek védelme, ha az anyagot érzékeny talajú és/vagy érzékeny éghajlati adottságú régiókban alkalmazzák.
                              
                           A felhasználási feltételek között adott esetben kockázatcsökkentő intézkedéseknek is szerepelniük kell.
                     A kérelmező a vízkezelési eljárások által a felszíni és a felszín alatti vizekben jelen lévő szermaradékok jellegére gyakorolt hatás értékeléséről szóló útmutató elfogadását követő két éven belül köteles megerősítő információkat benyújtani a Bizottságnak, a tagállamoknak és a Hatóságnak a vízkezelési eljárások által a felszíni és a felszín alatti vizekben jelen lévő szermaradékok jellegére gyakorolt hatásról, amikor a felszíni vagy a felszín alatti vizet ivóvíz céljából kitermelik.
                  
               
            (1)  A hatóanyag azonosítására és specifikációjára vonatkozó további részletek a vizsgálati jelentésben találhatók.
      
      
         II. MELLÉKLET
         Az 540/2011/EU végrehajtási rendelet mellékletének B. része a következő bejegyzéssel egészül ki:
         
            
                        Sorszám
                     
                     
                        Közhasználatú név, azonosító számok
                     
                     
                        IUPAC-név
                     
                     
                        Tisztaság (*)
                        
                     
                     
                        Jóváhagyás dátuma
                     
                     
                        Jóváhagyás lejárta
                     
                     
                        Egyedi rendelkezések
                     
                  
                        „99
                     
                     
                        Ciántraniliprol
                        CAS-szám:
                        736994-63-1
                        CIPAC-szám: nincs.
                     
                     
                        3-bróm-1-(3-klór-2-piridil)-4′-ciano-2′-metil-6′-(metilkarbamoil)-pirazol-5-karboxanilid
                     
                     
                        ≥ 940 g/kg
                        IN-Q6S09 max. 1 mg/kg
                        IN-RYA13 max. 20 mg/kg
                        metánszulfonsav max. 2 g/kg
                        acetonitril max. 2 g/kg
                        heptán max. 7 g/kg
                        3-pikolin max. 3 g/kg.
                     
                     
                        2016. szeptember 14.
                     
                     
                        2026. szeptember 14.
                     
                     
                        Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a ciántraniliprolról szóló felülvizsgálati jelentésben és különösen annak I. és II. függelékében található megállapításokat.
                        Az átfogó értékelésben a tagállamoknak fokozott figyelmet kell fordítaniuk a következőkre:
                        
                                    a)
                                 
                                 
                                    a szert kezelő személyeket érintő kockázat;
                                 
                              
                                    b)
                                 
                                 
                                    a vízi szervezetekre, a méhekre és az egyéb nem célzott ízeltlábúakra jelentett kockázatok;
                                 
                              
                                    c)
                                 
                                 
                                    az anyag üvegházakban való alkalmazása esetén a beporzást végző méhekre és poszméhekre jelentett kockázat;
                                 
                              
                                    d)
                                 
                                 
                                    a felszín alatti vizek védelme, ha az anyagot érzékeny talajú és/vagy érzékeny éghajlati adottságú régiókban alkalmazzák.
                                 
                              A felhasználási feltételek között adott esetben kockázatcsökkentő intézkedéseknek is szerepelniük kell.
                        A kérelmező a vízkezelési eljárások által a felszíni és a felszín alatti vizekben jelen lévő szermaradékok jellegére gyakorolt hatás értékeléséről szóló útmutató elfogadását követő két éven belül köteles megerősítő információkat benyújtani a Bizottságnak, a tagállamoknak és a Hatóságnak a vízkezelési eljárások által a felszíni és a felszín alatti vizekben jelen lévő szermaradékok jellegére gyakorolt hatásról, amikor a felszíni vagy a felszín alatti vizet ivóvíz céljából kitermelik.”
                     
                  
         
            (*)  A hatóanyag azonosítására és specifikációjára vonatkozó további részletek a vizsgálati jelentésben találhatók.